
Česta je pojava da majke proklinju svoju djecu, bilo da učine sitnicu ili kakav veći prijestup, što prouzrokuje mržnju kod djece prema roditeljima. Kakav je stav islama o proklinjanju?


* 
* 
* 
* 
* 
* 
* 

 
Kakav je stav islama o proklinjanju?

Proklinjanje djece spada u velike grijehe. Isti slučaj je sa proklinjanjem onoga, ko to nije zaslužio. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, je rekao: ***”Proklinjati vjernika je ravno njegovom ubistvu.”*** (Buharija, poglavlje: “Etika”, 6105. i Muslim, poglavlje: “Iman”, 110.)  

Takođe se prenosi da je Poslanik, ﷺ, rekao: ***”Vrijeđanje muslimana je veliki grijeh, a njegovo ubistvo je ***[kufr](https://pitajucene.com/search/kufr/questions/ "Pretraži pitanja o kufru")***.****”* (Buharija, poglvlje: “Iman”, 48. i Muslim, poglavlje: “Iman”, 64.)  

Navest ćemo još jedan ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem Poslanik, sallallahu ‘alejhi ve sellem, kaže: ***”Zaista oni, koji proklinju, na Sudnjem danu neće biti svjedoci, niti šefa’adžije.” (***Muslim, poglavlje: “Dobročinstvo i rodbinske veze”, 2598.)  

Dužnost je svakome ko to čini, da požuri sa pokajanjem Allahu, subhanehu ve te’ala, i da vodi računa o svom jeziku ne vrijeđajući svoju djecu. Propisuje mu se da moli Allaha, subhanehu ve te’ala, za svoju djecu i da Ga moli da ih uputi na Pravi put i učini dobrim. Suprug treba savjetovati i upozoravati svoju suprugu na opasnost proklinjanja i vrijeđanja djece i drugih. Ako savjet ne bude od koristi, treba poduzeti drugi korak, a to je ignorisanje supruge u onolikoj mjeri koliko suprug uvidi da je potrebno i korisno. Uz sve to, ne treba zaboraviti ***[odgoj](https://pitajucene.com/search/odgoj/questions/ "Pretraži pitanja o odgoju")*** djece, upučujući ih na dobro, sve dok ne postanu moralna i islamski odgojena djeca. (Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, “Kitabud – de’weti”)  

*ŠEJH IBN BAZ*


